Afdeling Q

Afdeling Q er en krimithrillerserie skrevet af Jussi Adler-Olsen. Afdeling Q er den afdeling på politigården, hvor henlagte sager genåbnes. Den er etableret af Marcus Jacobsen, men da han bliver pensioneret refererer den til den nye leder Lars Bjørn.  Budgettet bliver nu stærkt begrænset og afdelingen er placeret i et afsides kælderlokale, langt fra den evigt kritiske chefs kontor. Lederen af afdelingen, Carl Mørck, er en typisk antihelt med rod i privatlivet og en række traumer i bagagen. Sammen med sin geskæftige, men også effektive sekretær Rose Knudsen og den noget besynderlige syrer Assad, som blandt andet er ekspert i våbentyper, opklarer Mørck mere eller mindre effektivt de foreløbig otte sager, serien i  har beskrevet. Senere i serien bliver gruppen suppleret med Gordon, som virker kikset, men også har en evne til at tolke sporene i en kriminalgåde.

Bøgerne er blevet filmatiseret i udgivelsesrækkefølgen i henholdsvis 2013, 2014, 2016, og 2018 med Nikolaj Lie Kaas og Fares Fares i hovedrollerne. De næste fire film har Ulrich Thomsen og Zaki Youssef i hovedrollerne, hvoraf den første af de nye film, Marco Effekten, har præmiere d. 4 februar 2021

Historie
Ledelsen af kriminalpolitiet er blevet pålagt at gøre noget for imødekomme befolkningens krav om retssikkerhed, så det bliver besluttet at oprette en afdeling, som tager sig af henlagte sager. Den første sag Kvinden i buret handler om en  bortført politiker Merete Lynggaard, og det lykkes Carl og Assad at finde den formodet afdøde kvinde i live. I de følgende bøger udvides det faste persongalleri med Rose Knudsen, Carl Mørcks ekshustru, Vigga og hans kæreste Mona Ibsen, samt Lars Bjørn, der afløser Marcus, som går på pension.

Temaer
Seriens hovedtemaer er forbrydelser, som er begået på grund af had og griskhed med elementer af grov vold og sadisme som nogle af ingredienserne. Den røde tråd er magtmisbrug, og hvordan man kan bryde det. I flere af bøgerne - mest udpræget Fasandræberne, Journal 64, Marco Effekten og Selfies - er der en samfundskritisk grundtone, som udstiller korrupte politikere, skrupelløse kapitalister og kyniske embedsmænd. Alt dette er imidlertid serveret med en blanding af spænding og satire, som forfatteren selv har forklaret således:

"Man kan ikke skrive om så dystre sager fra afdeling Q, hvor man f.eks. oplever folk, der udøver vold for sjov, uden at man bløder læserne op undervejs. Det ville være meningsløst at slippe folk ind i det rum" (Politiken den 9. november 2009).

Udgivelser
Serien består af følgende titler:

 Nr. 1 - Kvinden i buret – udgivet i 2007
 Nr. 2 - Fasandræberne –  udgivet i 2008
 Nr. 3 - Flaskepost fra P – udgivet i 2009
 Nr. 4 - Journal 64 – udgivet i 2010
 Nr. 5 - Marco Effekten – udgivet i 2012
 Nr. 6 - Den grænseløse – udgivet i 2014
 Nr. 7 - Selfies - udgivet i 2016
 Nr. 8 - Offer 2117 - udgivet i 2019
 Nr. 9 - Natrium Chlorid - udgivet i 2021
 Nr. 10 - 7 m2 med lås - udgivet i 2023

Serien er udgivet i mange lande bl.a:

USA & Canada af forlaget Dutton Penguin
 No. 1 - The Keeper of Lost Causes oversat af Lisa Hartford.  
 No. 2 - The Absent One oversat af K.E. Semmel 
 No. 3 - A Conspiracy of Faith oversat af Martin Aitken, oversættelseskonsulent: Steve Schein 
 No. 4 - The Purity of Vengeance oversat af Martin Aitken, oversættelseskonsulent: Steve Schein 
 No. 5 - The Marco Effect oversat af Martin Aitken, oversættelseskonsulent: Steve Schein
 No. 6 - The Hanging Girl oversat af Martin Aitken
 No. 7 - The Scarred Woman oversat af William Frost
 No. 8 - Victim 2117 oversat af William Frost
 No. 9 - The Shadow Murders oversat af William Frost

England af forlaget Michael Joseph, en del af The Penguin Group
 Nr. 1 - Mercy oversat af Lisa Hartford.  
 Nr. 2 - Disgrace oversat af K.E. Semmel 
 Nr. 3 - Redemption oversat af Martin Aitken, oversættelseskonsulent: Steve Schein 
 Nr. 4 - Guilt oversat af Martin Aitken, oversættelseskonsulent: Steve Schein 
 Nr. 5 - Buried oversat af Martin Aitken, oversættelseskonsulent: Steve Schein 
 No. 6 - The Hanging Girl oversat af Martin Aitken
 No. 7 - The Scarred Woman oversat af William Frost
 No. 8 - Victim 2117 oversat af William Frost
 No. 9 - The Shadow Murders oversat af William Frost

FRANKRIG & CANADA af forlaget Éditions Albin Michel
 Vol. 1 - Miséricorde oversat af Monique Christiansen udgivet i 2011.
 Vol. 2 - Profanation oversat af Caroline Berg udgivet i 2012.
 Vol. 3 - Délivrance oversat af Caroline Berg udgivet i 2013.
 Vol. 4 - Dossier 64 oversat af Caroline Berg udgivet i 2014.
 Vol. 5 - L’Effet papillon oversat af Caroline Berg udgivet i 2015
 Vol. 6 - Promesse oversat af Caroline Berg udgivet i 2016
 Vol. 7 - Selfies oversat af Caroline Berg udgivet i 2017
 Vol. 8 - Victime 2117 oversat af Caroline Berg udgivet i 2020
 Vol. 9 - Sel oversat af Caroline Berg udgivet i 2022

TYSKLAND af dtv og Weltbild
 Nr. 1 - Erbarmen oversat af Hannes Thiess
 Nr. 2 - Schändung oversat af Hannes Thiess
 Nr. 3 - Erlösung oversat af Hannes Thiess
 Nr. 4 - Verachtung oversat af Hannes Thiess
 Nr. 5 - Erwartung oversat af Hannes Thiess
 Nr. 6 - Verheißung oversat af Hannes Thiess
 Nr. 7 - Selfies oversat af Hannes Thiess
 Nr. 8 - Opfer 2117 oversat af Hannes Thiess
 Nr. 9 - Natrium Chlorid oversat af Hannes Thiess

HOLLAND af Prometeus
 Nr. 1 - Vrouw in de kooi oversat af Kor de Vries
 Nr. 2 - Fazantenmoordenaar oversat af Kor de Vries
 Nr. 3 - Noodkreet in én fles oversat af Kor de Vries
 Nr. 4 - Dossier 64 oversat af Kor de Vries
 Nr. 5 - Het Marco-effect oversat af Kor de Vries
 Nr. 6 - De Grenzeloze oversat af Kor de Vries
 Nr. 7 - Selfies oversat af Kor de Vries
 Nr. 8 - Slachtoffer 2117 oversat af Kor de Vries
 Nr. 9 - Natriumchloride oversat af Kor de Vries

Noter

Krimier
 
Romanserier